સ્પંદન ટ્રસ્ટ દ્વારા મોરબી, અમદાવાદ, ભાવનગર, ભુજ તથા સુરેન્દ્રનગરમાં કપડા વિતરણના સફળ કાર્યક્રમ બાદ હવે છઠ્ઠા ક્રમે જામનગર શહેર હતું. ૨૪ ઓક્ટોબર ૨૦૧૫ શનિવારની આ શુભકાર્ય માટે પસંદગી કરવામાં આવી હતી. જામનગર શહરની ગર્વમેન્ટ ફિઝિયોથેરાપી કોલેજના વિદ્યાર્થીઓ રાહુલ ડુંડ તથા પ્રતિક પ્રજાપતિ આ કાર્યક્રમના મુખ્ય આયોજનકર્તા હતા. સમગ્ર જામનગર સ્પંદન ટ્રસ્ટના સદસ્યો દ્વારા ૨૫૦ જોડી કપડા એકઠા કરવામાં આવ્યા હતા. ગુલાબનગર વિક્ટોરીયા પુલની નીચે આવેલી ઝુંપડપટ્ટી વિસ્તારની પસંદગી કરવામાં આવી હતી. વહેલી સવારે આયોજન મુજબ જ પ્રેસિડન્ટ ડો. પાર્થ ગોલ પણ સ્થળ પર હાજર થઈ ગયા હતા. તેમની સાથે રાહુલ ડુંડ, પ્રતિક પ્રજાપતિ, મોહિત બદ્રકીયા, સ્મિતુલ પરમાર, વૈશાલી ચૌધરી, ધારા સવસાણી, કિન્નરી પીઠડીયા, હેમાંગી ડઢાણિયા, હેપ્પી પાંચાણી તથા શિલ્પા પાનલિયા પણ પહોંચી ગયા હતા. આ તમામ સદસ્યોએ સાથે મળીને ટેબલ પર કપડાની ગોઠવણી કરીને જરુરીયાતમંદ પરિવારોને કપડા ભેટમાં આપ્યા હતા. વિક્ટોરીયા પૂલની નીચે વસતા ગરીબ પરીવારો માટે આ કપડા દિવાળી પર્વ પહેલા મળેલી ભેટ સમાન હતા. આ સમગ્ર કાર્યક્રમની સરાહના જામનગર દિવ્યભાસ્કર તથા જામનગર સંદેશ દ્વારા કરવામાં આવી હતી. જામનગર દિવ્યભાસ્કર દ્વારા હેડલાઈન પર ટ્રસ્ટની કામગીરીને બિરદાવવામાં આવી હતી.